
INNLEDNING 
ved Knut Heidelberg 


En katekisme er gjerne en kortfattet fremstilling av kristen tro — ofte 
i form av spørsmål og svar, men ikke alltid. Helt så langt tilbake som 
til de første kristnes tid, har kristne kirker benyttet seg av slike lære- 
bøker for å forberede nye medlemmer til dåpen. Det var gjerne 
voksendåp i de første kristne menigheter, men senere kom kate- 
kismene i bruk i undervisningen da konfirmasjon ble innført. 

I dag har vi mange forskjellige katekismer. Den mest kjente på våre 
hjemtrakter er ganske sikkert Luthers lille katekisme, som er 1 bruk 
hos alle evangelisk-lutherske kirker, men også andre kirkesamfunn 
har sine katekismer. Det finnes i det hele tatt svært mange slike frem- 
stillinger som oppsummerer de forskjellige kirkers syn på hva som er 
deres særegne form for kristendom, og blant dette mangfoldet finner 
vi også unitarkirkens katekisme. Også den er i bruk som forberedelse 
til konfirmasjonen — eller for andre som ønsker å konvertere og der- 
med trenger en innføring i hva unitarisk kristendom er for noe. 





En katekisme er et hjelpemiddel og et læreverktøy som 
gir en rask innføring i et kirkesamfunns tro. 











Som alle andre katekismer oppsummerer også den unitariske kate- 
kisme det som er troen, men der hvor noen kirkesamfunn sier at 
deres katekisme formidler en ufravikelig religiøs sannhet, sier unitar- 
kirken at deres kateksime først og fremst oppsummerer det som er 
unitarens felles tro på et gitt tidspunkt eller en gitt epoke. Det er ikke 
nødvendigvis 1 ett og alt snakk om ufravikelige og en gang for alle 
bestemte religiøse sannheter. Det er snakk om felles unitariske fros- 
prinsipper, men disse prinsippene er ikke dogmatiske. De er bare en 
trosfellesnevner som har vokst fram siden unitarkirkens grunn- 
leggelse på 1500-tallet i Transilvania. Kristenunitarismen er, i takt 
med moderne forskning og bibelvitenskap, under stadig utvikling, og 


dagens unitariske katekisme oppsummerer den teologiske utvikling 
slik unitarene ser den 1 dag. Det er derfor den unitariske katekisme 
har blitt omskrevet mange ganger siden den først utkom i 1864. 
Denne utgaven, som du nå leser i, er et resultat av 20 tidligere om- 
skrivninger!" 

Da unitarbiskop Ferencz Jözsef (1835-1928) skrev første versjon av 
den unitariske katekisme, tok det bare fem år før en ny versjon 
forelå. I disse to første versjonene gjenspeilte kateksimen uheldige 
teologiske føringer fra statlige pålegg så langt tilbake som til år 
1638. Det tok noe mer enn to hundre år før unitarene klarte å utvikle 
sin teologi bort fra dette, og da Ferencz skrev tredje utgave av 
katekismen, var det store forandringer å spore. Den var nå tydelig 
preget av tysk liberalisme og engelsk og amerikansk unitarisme, og 
dette preget har senere fulgt katekismen — også 1 den 20. utgaven 
som her foreligger. Dette forteller hvordan den unitariske katekisme 
skiller seg fra dogmatiske katekismer, ved å være teologisk prosess- 
orientert og gjenstand for endring. Den som venter å finne en gang 
for alle opplest og vedtatt troslære, har misforstått hva en unitarisk 
katekisme er. 





En unitarisk katekisme formidler ingen dogmatisk tro, 
men troen slik den forstås i dag - og i lys av en epokes 
naturvitenskap og bibelvitenskap. 








På bakgrunn av det som er sagt over, er det legitimt å spørre seg om 
den unitariske kateksime kan endre seg helt vilkårlig. Er utviklingen 
av unitarenes katekisme uten styring? Kan hele troen byttes ut med 
noe annet? Svaret på det er mei. Ser vi på de endringer som har 
funnet sted i katekismen siden den første utgivelse 1 1864, oppdager 
vi raskt at et grunnleggende trosfundament står urokkelig. Unitarene 
formidler konsekvent en bibelsk tro, dvs. en liberal kristendom med 
utgangspunkt i Bibelen, men samtidig legger vi også lett merke til at 





* — Foreløpig siste revisjon fant sted i 2002. De eneste endringer fra herværende 1991-utgave 
synes å være at en og annen bibelreferanse er utelatt. 

sider ved troen har endret seg 1 takt med ny kunnskap og teologi og 
bibelvitenskap. Allikevel alltid med Bibelen som norm. 

Utgangpunktet for de trosprinsipper som den unitariske katekisme 
oppsummerer, er alle fundert i den kristne bibel, og fordi unitarene er 
bibeltro kristne, er de også opptatt av at Bibelen skal gi mening til 
det moderne mennesket. Derfor må Bibelens innhold sees kritisk og i 
lys av det moderne forskning beviser, og dette må hele tiden — fra 
tidsepoke til tidsepoke — gjenspeile seg i katekismens mange utgaver. 

Fra unitarisk ståsted vil en tro som motsier moderne forskning, 
være en tro som et moderne menneske ikke gjenkjenner seg i. En slik 
tro vil ikke kommunisere med sin samtid. Dette fører til at unitarene 
finner det nødvendig stadig å ta opp til diskusjon, og om nødvendig 
revidere, gamle vedtatte kristne oppfatninger når disse strider mot 
naturvitenskap og moderne samfunnsforståelse. 

Men selv om rammene rundt troen endrer seg og innholdet i uni- 
tarenes katekisme endrer seg, er det for unitarene som for alle andre 
kristne, slik at Bibelens budskap står uendret om den ene gud som 
Jesus lærte oss å kjenne, og dermed også den moralske plikt til å vise 
nestekjærlighet. Den kristne unitarisme har endret mye av det som 
dens kristne søsterkirker fortsatt holder fast ved — alt fra å forkaste 
en ubibelsk treenighetslære til Jesu antatte guddommelige natur — 
men aldri troen på den ene gud som Jesus tilba og Bibelen som 
endelig norm for den unitariske tro. Akkurat dette er uendret i samt- 
lige utgaver av katekismen — og har stått slik uendret siden den 
moderne unitarisme så dagens lys som et protestantisk kirke- 
samfunn på midten av 1500-tallet. 





Hovedbudskapet i Bibelen oppsummeres i den unitariske 
katekisme på følgende måte: Gud er én, Jesus er den 
messias som er sendt av Gud, men ingen guddommelig 
messias. Jesus var et menneske. Som Guds barn er det 
vår oppgave å elske Gud og våre neste. 








I tillegg til å beskrive unitarenes form for kristendom, er denne kate- 
kismen av spesiell historisk interesse for forholdet mellom unitarer 1 
den første norske unitarkirke og de transilvanske unitarkirker. Den 
moderne unitarisme oppsto i 1568 i Kolozsvår (eller Klausenburg 
som byen også er blitt kalt) i det som i dag er Romania, men som den 
gang var mest kjent som Transilvania. Senere har skjebnen villet at 
landområdet har gått under mange forskjellige navn. 

Den gang biskop Ferencz skrev katekismen i 1864 var Kolozsvår 
blitt en viktig by i den ungarske delen av Østerrike-Ungarn. Derfor 
kalte han opprinnelig katekismen for Den ungarsk-unitariske kate- 
kisme. Da den 20. utgaven av kateksimen ble skrevet i 1991, lå byen 
i Romania, hvor den fortsatt ligger, men navnet er beholdt. Hvorfor 
er dette viktig å merke seg? 

Det er viktig å merke seg fordi det i dag finnes mange former for 
unitarisme, også former som skiller seg svært ut fra den kristne 
unitarisme, men bare én av disse formene kan føres uavbrutt tilbake 
til året 1568, da presten Dåvid Ferenc (på norsk: Frans David) grunn- 
la den første unitarkirke. Og da Ferencz skrev katekismen for første 
gang nesten tre hundre år senere, er det denne opprinnelige unitariske 
tradisjon fra Transilvania som føres videre, og fram til 1 dag. Kate- 
kismen er derfor i dag ikke nødvendigvis representativ for alle typer 
unitarisme, men først og fremst den opprinnelige kristne unitarisme. 

Den første norske unitarkirke så dagens lys i 1895, da dikteren og 
unitarpresten Kristofer Janson (1841-1917) etablere Broderskabets 
Kirke i Kristiania. Omkring 1900 oppsto det en splittelse i menig- 
heten, og den gikk over til å kalle seg Unitarisk Samfund. Her ble 
Herman Haugerud (1864-1937) kallet til prest helt fram til sin død i 
1937. Og kirkesamfunnet gikk i oppløsning kort etter. 

Lenge har det vært ukjent at det eksisterte en forbindelse mellom 
unitarene i Oslo og unitarene i Kolozsvår, men i et helt nylig opp- 
daget brev fra 1909 kommer det fram at Ferencz og Haugerud kjente 
til hverandre og at de brevvekslet. I brevet, som er gjengitt bakerst i 
denne boken, kan vi lese at unitarene i det som den gang het De 
ungarske unitarkirker, samlet inn tusen ungarske kroner. Dette skulle 
være et bidrag til et påtenkt unitarisk kirkebygg i Oslo. Nå ble det 

aldri noe av planene om å bygge en slik bygning her 1 landet, men 
brevet knytter de historiske forbindelser mellom den opprinnelige 
unitarisme og Norge. 

Når katekismen nå omsider for første gang på 144 år kommer på 
norsk, er det en naturlig forlengelse av det vennskap som i snart 
hundre år har eksistert mellom unitarer i Norge og i dagens Romania 
og Ungarn. Det er å håpe at katekismen både kan bidra til innsikt i 
kristen unitarisme og å være et synlig bånd mellom dagens norske 
unitarisme og dens grunnleggelse i 1568 i Transilvania. 

At katekismen i det hele tatt kan påkostes trykking, skyldes i sin 
helhet hjelp fra unitarene i Budapest. 


Det sømmer seg nå avslutningsvis å presentere mannen som forfattet 
Den unitariske katekisme: 


Ferencz Jösef 





Ferencz var unitarbiskop fra 1876 til sin 
død 1 1928. Før dette underviste han i 
matematikk og fysikk ved høgskolen i 
Koloszvår 1 dagens Romania, hvor han 
før sin utnevnelse til biskop også var 
unitarprest. I ettertid står hans katekisme 
som det viktigste bidrag til unitarismen, 
men han var også pioner innen fagfeltene 
«praktisk teologi» og kirkehistorie, og 
skrev en rekke lærebøker i emnene, 
hvorav flere ble oversatt til andre språk 
og trykket i utlandet. 














For videre lesning om Ferencz anbefales: 
Joseph Ferencz: Hungarian Unitarianism in the Nineteenth and Twentieth Century. USA, 
Chico, 1990. (Forfatteren er navnebror av denne katekismens forfatter.) 





Kelemen Gål: Kilyéni Ferencz Jözsef Unitårius Piispök Élete És Kora. Romania, Kolozsvår., 
1936. 

4æ Unitarisk katekisme we 


DET GRUNNLEGGENDE 


1. Hva er kristenunitarisk tro? ” 
Kristenunitarisk tro er kjærlighet til Gud og til alle våre neste. 


Mark. 12,28-31: En av de skriftlærde, som hadde hørt på 
dette ordskiftet og lagt merke til hvor godt Jesus svarte, gikk bort til 
ham og spurte: «Hvilket bud er det største av alle?» Jesus svarte: 
«Det første bud er dette: Hør Israel! Herren er vår Gud, Herren er én. 
Du skal elske Herren din Gud av hele ditt hjerte og av hele din sjel 
og av hele ditt sinn og av all din kraft. Det andre er dette: Du skal 
elske din neste som deg selv. Ikke noe annet bud er større enn disse.» 


Joh. 4,21: Og dette er budet vi har fra ham: Den som elsker 
Gud, må også elske sin bror. 


Matt. 7,21: Ikke enhver som sier til meg: Herre, Herre! skal 
komme inn i himmelriket, men den som gjør min himmelske Fars 
vilje. 

2. Hvordan vet vi at Gud eksisterer? 

Når vi betrakter universet og dets orden, eller ser på oss selv og våre 
evner, da overbevises vi om at det eksisterer en gud som har skapt og 
som opprettholder og styrer alle ting. 

3. Hva består kjærlighet til Gud i? 


Kjærlighet til Gud består i at vi respekterer hans lover og forsøker å 
følge dem. fu] 

4. Hva er troens mål? 


Troens mål er å foredle våre sinn ved å elske Gud og vår neste, å 
styrke vår empati og å oppmuntre til tjeneste for Gud og vår neste. 


5. Trenger menneskene tro? 
Troens mål viser med all tydelighet at menneskene trenger tro. 
Historien viser også at dette er tilfellet, for den beviser at det aldri 


har eksistert et folk uten at tro har vært til stede. 


6. Hvordan har det seg at vi nå har fått en edlere tro enn 
tidligere? 


Ifølge religionshistorien har vi fått en edlere tro fordi Gud sendte 
opplyste, kloke og moralske religiøse lærere til oss. I samsvar med 


fornuften hjalp disse oss til en klarere religiøs overbevisning. 


Vi pleier å kalle Guds budbærere for profeter eller apostler eller 
religionsgrunnleggere. 


I tidenes løp har slike budbærere for Gud vært Zoroaster som kom til 
perserne, Konfusius til kineserne, Buddha til inderne, Moses kom 
som profet til jødene og Muhammed til araberne. 


7. Hvem var den største av Guds profeter? 


Den største av Guds profeter var Jesus, som grunnla kristendommen. 
Han lærte oss om både kunnskap og kjærlighet til Gud. 


1. Kor. 3, 11: Ingen kan legge noen annen grunnvold enn den 
som alt er lagt, Jesus Kristus. 

8. Hvordan kjenner vi til det som profetene og Jesus lærte oss? 


Fra Bibelen kjenner vi til det som profetene og Jesus lærte oss. 
Vanligvis kaller vi Bibelen for Den hellige skrift. 


9. Hva er Bibelen? 


Bibelen er en samling på 66 skrifter fra antikken. De har forskjellige 
forfattere og innhold. 


10. Hvor mange deler består Bibelen av? 


Bibelen består at to hoveddeler: Den gamle pakt (eller Det gamle 
testamentet) og Den nye pakt (eller Det nye testamentet). Det gamle 
testamentet har 39 skrifter. Den nye testamentet 27 skrifter. 


11. Hvem skrev Det gamle testamentet? 


Skriftene i Det gamle testamentet ble skrevet på hebraisk og ara- 
meisk før Jesu fødsel av det jødiske folks lærere og profeter. 


Dette er rekkefølgen på skriftene i Det gamle testamentet: 
De fem mosebøkene 
Josva 
Dommerne 
Rut 
Første Samuelsbok 
Andre Samuelsbok 
Første Kongebok 
Andre Kongebok 
Første Krønikebok 
Andre Krønikebok 
Esra 
Nehemja 
Ester 


16 


Job 
Salmenes bok 
Salomons Ordspråk 
Forkynneren 
Høysangen 
Jesaja 
Jeremia 
Klagesangene 
Esekiel 
Daniel 
Hosea 
Joel 
Amos 
Obadja 
Jona 
Mika 
Nahum 
Habakkuk 
Sefanja 
Haggai 
Sakarja 
Malaki 


12. Hva inneholder Det gamle testamentet? 


Det gamle testamentet inneholder de moralske og religiøse lovene til 


det jødiske folk, og det profetene lærte. 


13. Hva er den viktigste lære i Det gamle testamentet? 


Den viktigste lære i Det gamle testamentet er De ti bud som Moses 
overleverte. Disse kan oppsummeres på denne måten: Gud er én og 
du skal bare tilbe Gud, du skal ikke lage deg noe gudebilde eller tilbe 
slike, du skal ikke misbruke Guds navn, du skal holde hviledagen 
hellig, du skal hedre din far og din mor, du skal ikke slå 1 hjel, du 

skal ikke bryte ekteskapet, du skal ikke stjele, du skal ikke begjære 
din nestes hus. 

2. Mos. 20,1-17: Gud talte alle disse ord: Jeg er Herren din 
Gud, som førte deg ut av Egypt, ut av trellehuset. 


Du skal ikke ha andre guder enn meg. 


Du skal ikke lage deg noe gudebilde, eller noe slags bilde av det som 
er oppe i himmelen eller nede på jorden eller i vannet under jorden. 


Du skal ikke tilbe dem og ikke dyrke dem! For jeg, Herren din Gud, 
er en nidkjær Gud. Jeg lar straffen for forfedrenes synd komme over 
barn i tredje og fjerde ledd, når de hater meg, men jeg viser miskunn 
i tusen ledd mot dem som elsker meg og holder mine bud. 


Du skal ikke misbruke Herren din Guds navn, for Herren lar ikke den 
som misbruker hans navn, være skyldfri. 


Kom hviledagen 1 hu, så du holder den hellig! Seks dager skal du 
arbeide og gjøre din gjerning. Men den sjuende dagen er sabbat for 
Herren din Gud. Da skal du ikke gjøre noe arbeid, hverken du selv 
eller din sønn eller din datter, hverken tjeneren eller tjenestekvinnen 
eller feet, eller innflytteren i dine byer. For på seks dager skapte 
Herren himmelen, jorden og havet og alt som er i dem; men den 
sjuende dagen hvilte han. Derfor velsignet Herren hviledagen og 
lyste den hellig. 


Du skal hedre din far og din mor, så du får leve lenge 1 det landet 
Herren din Gud gir deg. 


Du skal ikke slå 1 hjel. 
Du skal ikke bryte ekteskapet. 


Du skal ikke stjele. 


18 


Du skal ikke vitne falsk mot din neste. 


Du skal ikke begjære din nestes hus. Du skal ikke begjære din nestes 
hustru, hans tjener eller tjenestekvinne, hans okse eller esel eller noe 
annet som hører din neste til. 


14. Hvem skrev bøkene i Det nye testamentet? 


Bøkene i Det nye testamentet ble skrevet på gresk av evangelistene 
etter at Jesus døde. 


De nytestamentlige skrifter står oppført i denne rekkefølgen: Evang- 
eliene etter Matteus, Markus, Lukas og Johannes. Apostlenes gjern- 
inger. Brevene til Paulus: brevet til romerne, første og andre korinter- 
brev, brevet til galaterne, brevet til efeserne, brevet til filipperne, 
brevet til kolosserne, første og andre brev til tessalonikerne. første og 
andre brev til Timoteus, brevet til Titus og brevet til Filemon. 
Hebreerbrevet. Jakobs brev. Peters første, andre og tredje brev. 
Johannes' første og andre brev. Judas brev. Johannes åpenbaring. 


15. Hva inneholder Det nye testamentet? 


Første del av Det nye testamentet består av evangeliene etter Markus, 
Matteus, Lukas og Johannes og inneholder fortellingen om Jesu liv 
og det han lærte bort. I den andre delen av skriftsamlingen blir vi 
kjent med apostlenes virke og lære. Det nye testamentet kalles på 
grunn av sitt innhold også for «evangelium», som betyr «det glade 
budskap». 


16. Hvorfor er det nødvendig å være kjent med Bibelen? 
Det er nødvendig å være kjent med Bibelen fordi den inneholder den 
lære som danner grunnlaget for den kristne tro og er utgangspunkt 


for hvordan den kristne skal leve. Dette er grunnen til at vi må lese 
og studere Bibelen med kjærlighet og fornuft. 

Matt. 4,4: Jesus svarte: «Det står skrevet: Mennesket lever 
ikke bare av brød, men av hvert ord som kommer fra Guds munn.» 


Rom. 15,4: Og alt som før er skrevet, er skrevet for at vi skal 
lære av det: Vi skal ha håp gjennom det tålmod og den trøst som skri- 
ftene gir. 


17. Hva kaller vi dem som baserer sin tro på Jesu lære? 


De som baserer sin tro på Jesu lære, kaller vi kristne. Ordet «kristen» 
er avledet fra det latinske christianus, og brukes i betydningen «å til- 
høre Jesus», «å følge Jesus».? 


Apg. 11,26b: Et helt år var de sammen i menigheten der og 
gav mange mennesker opplæring 1 troen. Det var 1 Antiokia disiplene 
for første gang ble kalt kristne. 


18. Står kristne samlet? 


Kristendommen er ikke samlet. Opp gjennom historien har kristen- 
dommen delt seg i mange retninger. Men alle kristne over hele 
verden er bundet sammen av Jesu lære om søskenfellesskap. Det er i 
dag [2007] omkring to milliarder kristne [i en verden på litt mer enn 
seks milliarder mennesker.]. 


1. Kor. 12, 12-13: Likesom legemet er ett, selv om det har 
mange lemmer, og alle lemmene danner ett legeme, enda de er 
mange, slik er det også med Kristus. For med én Ånd ble vi alle døpt 
til å være ett legeme, enten vi er jøder eller grekere, slaver eller frie, 
og vi fikk alle én Ånd å drikke av. 


19. Hvorfor er kristendommen del i forskjellige retninger? 


Blant de første kristne og senere i reformasjonstiden, oppsto det 
forskjellige forestillinger om Jesu person og lære. Alle de forskjellige 

retningene har blitt dannet som følge av disse forskjellige fore- 
stillingene. 


20. Hva er din kristne tro? 

Jeg er en unitar. 

21. Hvem var det som grunnla den unitariske kirke? 
Grunnleggeren av den unitariske kirke var Frans David.> 

22. Hva kan vi kort si om livet til Frans David? 

Tradisjonen sier at Frans David var født i Cluj (Kolozsvår) omkring 
1510 [1 dagens Romania. Tidligere het byen Klausenburg]. Han full- 
førte studier i Cluj (Kolozsvår), Alba Iulia (Gyulafehérvår) [1 Rom- 
ania] og i Wittenberg (Tyskland). Etter at han kom tilbake fra sin 
pilegrimsferd,” arbeidet han som rektor og prest i Beszterce, Petres 
og Cluj (Kolozsvår). [Alle disse stedene er nå innenfor grensene til 
dagens Romania.] 


23. Hva viet Frans David livet sitt til? 


Frans David viet sitt liv til å formidle det som var Jesu egentlige 
lære.> 


24. Hvordan gikk Frans David fram for å virkeliggjøre sitt mål? 


For å virkeliggjøre sitt mål, forkynte og spredte Frans David Jesu 
lære fra prekestolen, gjennom debatter og bøker. 


Medhjelperne til Frans David var: Gaspar Heltai, Istvan Basilius, 
Benedek Ovåri, Miklos Bogåti Fazekas, Gyorgy Blandrata og andre. 

25. Hvordan tok hans landsmenn imot det Frans David lærte 
dem? 


De fleste av hans ungarske landsmenn var enige med Frans David, 
og sammen med kong John Sigismund [1540-1570]” fulgte de Jesu 
lære slik som Frans David formidlet den. Denne form for kristendom 
fikk navnet unitarisme, fordi den lærer at Gud er én. 


Ordet «unitar» kommer fra det latinske «unus, unitas», som [1 denne 
sammenheng] betegner «de som tror at Gud er én og som bekjenner 
Guds udelelige enhet».” Navnet unitar ble først benyttet på riksdagen 
i Lécfalva [1 dagens Romania] i 1600. 


26. Hva var den viktigste følge av at unitarismen ble spredt? 


Den viktigste følge av at unitarismen ble spredt, var loven om reli- 
gløs frihet som ble vedtatt på riksdagen 1 Torda [1 dagens Romania] i 
1568.” I Transilvania ble det for første gang i historien bestemt at 
alle kan praktisere den religion som de er overbevist om, fordi «tro er 
Guds gave». 


Vi ser på denne loven som starten på grunnleggelsen av den unitar- 
iske kirke. 


Riksdagen i Marosvåsårhely (Tårgu Mures) [1 dagens Romania] stad- 
festet loven om religionsfrihet 1 1571. 


Erklæringen fra riksdagen i Torda i 1568, lyder: Vår kongelige høy- 
het, som han har erklært om saker som vedgår religion, sammen med 
riksdagen, bekrefter igjen at i enhver sammenheng skal prester for- 
kynne og utlegge evangeliet i overensstemmelse med deres egen for- 
ståelse av det - og hvis menigheten liker dette, da skal det betraktes 
som godt; hvis ikke, da må ingen tvinge dem [til å like det som for- 
kynnes], for deres sjeler vil ikke være tilfredsstillet — men de må 
gjerne ha en forkynner som formidler en lære de er enige 1. Derfor 

må ingen tilsynshavende eller andre true eller forulempe prestene på 
grunn av deres religion — i overesstemmelse med det riksdagen har 
bestemt — eller tillate at noen blir fengslet eller avsatt fra sitt arbeide 
på grunn av sin lære. For tro er Guds gave, denne gaven får man ved 
å lytte til og ved å høre Guds ord. 


27. Hvor lenge var Frans David i stand til å forkynne Jesu lære? 


Frans David forkynte Jesu opprinnelige lære til 1579, da religions- 
frihetens fiender anklaget ham for å være innovatør” og dømte ham 
til livsvarig fengsel i Deva-borgen [i dagens Romania]. Her døde han 
15. november 1579. [u] 


28). Hva skjedde etter Frans Davids død? 


Etter Frans Davids død fulgte en meget vanskelig tid for [den første] 
unitarkirken. Først religiøs intoleranse og senere politisk under- 
trykkelse knuget unitarkirken. I stedet for å vokse måtte man heller 
bruke alle kreftene på selvforsvar. Som følge av dette gikk mange 
unitarkirker og -menigheter tapt, og omlag 75% av tilhengerne. Bare 
Guds forsyn, loven om religionsfrihet og en gruppe tilhengere som 
gjorde en heroisk innsats, reddet kirken fra den totale undergang. 


29. Hvor lenge varte denne vanskelige tiden? 


Denne vanskelige tiden varte 1 nesten 300 år. Deretter førte de 
historiske begivenheter til bedre tider. Unitarkirken ble ikke lenger 
undertrykket, fikk organisert det som var igjen av den og klarte fritt 
igjen å bygge Guds rike.'” Takket være de troendes innsatsvilje ble 
det bygget kirker og antall medlemmer økte. Igjen ble det tillatt å 
vise til navnet Frans David og til å forkynne i hans ånd. I 1879 var 
det for første gang på 300 år mulig for unitarkirken å feire minnet om 
Frans David. Det skjedde på 300 årsdagen for hans død. 

30. Hva er din tro? 
Min tro er: 


Jeg tror på én Gud, som er skaper av livet og er vår guddommelige 
Far. 

Jeg tror på Jesus, Guds beste sønn, vår sanne lærer. 

Jeg tror på Den Hellige Ånd. 

Jeg tror på unitarkirkens eksistensberettigelse. 

Jeg tror på syndenes forlatelse og det evige liv. 

GUD 


31. Hva mener vi når vi sier: «Jeg tror på én Gud»? 

Når vi siler «jeg tror på én Gud», da gir vi uttrykk for den over- 
bevisning at Gud eksisterer og at Gud er én i både vesen og person." 
Selv fornuften forstår Gud som bare én, for som den perfekte eks- 
istens kan Gud [ikke være delt], men må være én. 


Bibelen forteller oss om Guds udelelige enhet: 


Jes. 44,6b: Jeg er den første, og Jeg er den siste, foruten meg 
er det ingen Gud. 


5. Mos. 6,4: Hør Israel! Herren er vår Gud, Herren er én. 


Mark. 12,29b: Jesus svarte: «Det første bud er dette: Hør 
Israel! Herren vår Gud, Herren er én. 


Mark. 10,18: Men Jesus sa til ham: «Hvorfor kaller du meg 
god? Bare én er god — det er Gud.» 


Ef. 4,6: én Gud og alles Far, han som er over alle og gjen- 
nom alle og i alle. 


32. Hvordan forstår vi Gud? 
Vi forstår Gud som ånd og som kjærlighet. 


Joh. 4,24: Gud er ånd, og den som tilber ham, må tilbe i ånd 
og sannhet. 


Joh. 1,18: Gud har ingen noensinne sett; men den enbårne 
Sønn, som dveler i Faderens favn, han har vist oss hvem han er. 

2. Kor. 3,17: Herren er Ånden, og hvor Herrens Ånd er, der 
er frihet. 


33. Er det mulig å portrettere Gud? 

Vi kan ikke portrettere Gud i bilder eller skulpturer, fordi Gud er ånd. 
Derfor må de som vil tilbe Gud slik som Jesus lærte oss det, gjøre det 
i ånd og sannhet. 

Apg. 17,29: Fordi vi altså er Guds slekt, må vi ikke tenke at 
guddommen ligner et bilde av gull eller sølv eller stein, formet av 
menneskers kunst eller tanke. 

34. Hvordan kan vi erkjenne Gud? 
Vi kan erkjenne Gud gjennom hans skaperakt og forsyn. 


35. Hva mener vi med «Guds skaperakt»? 


Med Guds skaperakt mener vi at hele universet og alt som lever der 
er skapt [og fortsatt skapes] av Gud. 


1. Mos. 1,1: I begynnelsen skapte Gud himmelen og jorden. 


Jes. 64,7: Men, Herre, du er da vår far! Vi er leire, og du har 
formet oss, alle er vi et verk av din hånd. 


Apg. 17,24: Gud, han som skapte verden og alt som er 1 den, 


han som er herre over himmel og jord, han bor ikke i templer reist av 
menneskehender. 

36. Hva mener vi med «Guds forsyn»? 


Med Guds forsyn mener vi at Gud har omsorg for sin skapelse, han 
ordner alt i henhold til sitt beste og veileder på veien til full- 
kommenhet i gudsriket. 


37. På hvilken måte opprettholder Gud sin verden, og hvordan 
sørger han for sin skapelse? 


Gud opprettholder sin verden med sine lover, og Gud sørger for sin 
skapelse ved hjelp av disse lovene. 


Sal. 16, 8-10: Herrens lov er fullkommen, den gir sjelen nye 
krefter. Herrens lovbud er pålitelig, det gir den uerfarne visdom. 
Herrens påbud er rette, de gir glede 1 hjertet. Herrens bud er rent, det 
får øynene til å stråle. Frykten for Herren er ren, den varer til evig 
tid. Herrens dommer er sanne, rettferdige er de alle. 


38. Hva forteller Guds skaperkraft og forsyn? 

Guds skaperkraft og forsyn forteller oss at han er evig, perfekt, 
allmektig, god, rettferdig og nådefull. Disse kvalitetene skyldes hans 
faderlige omsorg. 


39. Hva mener vi med at Gud er evig? 


Når vi sier at Gud er evig, da mener vi at Gud alltid har vært til og 
vil for all tid være til. 


Sal. 102,27-29: De skal gå til grunne, men du forblir. De skal 
alle eldes som en kledning, du skifter dem ut som klær. De skiftes ut, 
men du er den samme, dine år tar aldri slutt. Dine tjeneres barn får 
bo i fred, deres ætt skal bestå for ditt åsyn. 

40. Hva mener vi med at Gud er perfekt? 


Når vi sier at Gud er perfekt, da mener vi at alt som Gud skaper og 
alle hans handlinger er de beste og mest korrekte, og at de midler han 
benytter for å oppfylle sine lover, alltid er de mest praktiske som kan 
anvendes. 


Matt. 5,48: Vær da helhjertet og gode, slik deres himmelske 
Far er det. 


Job 11,7-9: Kan du lodde dypene 1 Gud eller finne noen gre- 
nse for Den Allmektiges storhet? Den er høyere enn himmelen — hva 
kan du gjøre? og dypere enn dødsriket — hva vet du? Den har større 
mål enn jorden og favner videre enn havet. 


41. Hva mener vi med at Gud er allmektig? 


Når vi sier at Gud er allmektig, da mener vi at Gud kan gjøre alt han 
ønsker, men at han ikke handler i strid med sine lover. 


Matt. 41,26: Jesus så på dem og sa: «For mennesker er dette 
umulig, men for Gud er alt mulig.» 


42. Hva mener vi med at Gud er god? 

Når vi sier at Gud er god, da mener vi at han utelukkende handler 

godt med alt levende han har skapt, ikke bare med dem som er gode 

og verdige, men også med dem som har gjort seg fortjent til straff. 
Matt. 19,17: Men Jesus svarte: «Hvorfor spør du meg om det 


gode? Det er bare én som er god. Men vil du gå inn til livet, så hold 
budene! » 

1. Joh. 4,16: Vi har lært å kjenne den kjærlighet Gud har gitt 
til oss, og vi har trodd på den. Gud er kjærlighet, og den som blir i 
kjærligheten, blir i Gud, og Gud i ham. 


43. Hva mener vi med at Gud er rettferdig? 


Når vi sier at Gud er rettferdig, da mener vi at Gud dømmer alle våre 
handlinger og livsførsel, og belønner det gode og straffer det onde. 
Alle må ta følgene av sine handlinger og livsførsel. 


Rom. 2,6-11: Han skal lønne enhver etter det han har gjort: 
De som utrettelig gjør det gode og søker ære, herlighet og ufor- 
gjengelighet, skal få evig liv. Men de som bare tenker på seg selv, 
som lar seg lede av uretten og er ulydige mot sannheten, har vrede og 
harme i vente. Trengsel og angst skal komme over hvert menneske 
som gjør det onde, jøde først og så greker. Men herlighet, ære og fred 
skal den få som gjøre det gode, Jøde først og så greker. For Gud gjør 
ikke forskjell på folk. 


44. Hva mener vi med at Gud er nådefull? 


Når vi sier at Gud er nådefull, da mener vi at hans faderlige omsorg 
tar hensyn til våre feil, gir oss mulighet til å forbedre og forandre oss 
og at han da tilgir oss. 


Luk. 15,11-24: Jesus sa: En mann hadde to sønner. Den 
yngste sa til ham: «Far, gi meg den delen av formuen som tilfaller 
meg.» Han skiftet da sin eiendom mellom dem. Ikke mange dager 
etter solgte den yngste sønnen alt sitt og dro til et land langt borte. 
Der sløste han bort alle pengene i et vilt liv. Men da han hadde satt 
alt over styr, kom en svær hungersnød over landet, og han begynte å 
lide nød. Han gikk da og tok arbeid hos en mann der i landet, og 
mannen sendte ham ut på markene for å gjete svin. Han ønsket bare å 
få mette seg med de belgene som grisene åt, for ingen ga ham noe. 

Da kom han til seg selv og sa: «Alle arbeidsfolkene hjemme 
hos min far har mat i overflod, mens jeg går her og sulter 1 hjel! Jeg 
vil bryte opp og gå til min far og si: Far, jeg har syndet mot him- 
melen og mot deg. Jeg fortjener ikke lenger å være din sønn. Men la 
meg få være som en av leiekarene dine.» 

Dermed brøt han opp og dro hjemover til sin far. Da han 
ennå var langt borte, fikk faren se ham, og han syntes inderlig synd 
på ham. Han løp sønnen i møte, kastet seg om halsen på ham og 
kysset ham. Sønnen sa: «Far, Jeg har syndet mot himmelen og mot 
deg. Jeg fortjener ikke lenger å være din sønn.» Men faren sa til tjen- 
erne: «Skynd dere! Finn fram de fineste klærne og ta dem på ham, gi 
ham ring på fingeren og sko på føttene. Og hent gjøkalven og slakt 
den, så vil vi spise og glede oss. For denne sønnen min var død og er 
blitt levende, han var kommet bort og er funnet igjen.» Og så be- 
gynte festen og gleden. 


45. Hva bør alt det vi nå har lært om Gud, få oss til å gjøre? 
Alt det som vi nå har lært om Gud, bør få oss til å tilbe den ene Gud i 


ånd og sannhet, å stole på ham, å elske ham og å leve i samsvar med 
hans lover. 

GUDS BARN 


46. Hva er den ypperste av Guds skapninger på jorden? 

Den ypperste av Guds skapninger på jorden er mennesket. 

47. Hvordan viser Gud sin kjærlighet for oss? 

Guds kjærlighet for oss viser seg 1 det at han setter oss i en sær- 
stilling 1 forhold til andre skapninger, og at han velsigner oss med 


åndsgaver slik at vi kan være hans barn og hans medarbeidere. 


1. Joh. 3,1a: Se, hvor stor kjærlighet Faderen har vist oss: Vi 
får kalles Guds barn, og vi er det. 


48. Hvilke åndsgaver har Gud gitt oss? 


De åndsgaver Gud har gitt oss er: tro, fornuft, fri vilje, samvittighet 
og kjærlighet. 


49. Hva er tro? 


Tro er å stole på Gud, slik at vi med et barnesinn kan etablere et for- 
hold til Gud, vår omsorgsfulle Far. 


Heb. 11,1: Troen gir sikkerhet for det som håpes, visshet om 
ting en ikke ser. 


Rom. 1,17b: Den rettferdige skal leve ved tro. 


31 


50. Hva er fornuft? 


Fornuft er den åndsgaven som gjør det mulig for oss å få kunnskap, å 
tenke og gjøre oss opp en mening om Gud, oss selv, våre med- 
vandrere og verden. I dette er fornuften også troens lampe. 


1. Kor. 2,10: dette har Gud åpenbart for oss ved sin Ånd. For 
Ånden utforsker alle ting, også dybdene i Gud. 


Ordsp. 20,27: Menneskets ånd er en Herrens lampe, den ran- 
saker alle kamrene i hjertet. 


51. Hva er fri vilje? 


Fri vilje er den åndsgaven som gjør at vi fritt kan bestemme oss for 
om vi vil følge det gode og sanne eller det falske og onde. 


Rom. 8,15: Dere har ikke fått trelldommens ånd, så dere 
igjen skulle være redde. Dere har fått barnekårets Ånd som gjør at vi 
roper: «Abba, Far!» 


Gal. 5,13: Dere er kalt til frihet, brødre. La bare ikke friheten 
bli et påskudd for den syndige natur, men tjen hverandre i kjærlighet. 


52. Hva er samvittighet? 
Samvittighet er den åndsgaven som gjør at vi reflekterer over våre 
handlinger, og som oppmuntrer oss til å gjøre godt og avstå fra ondt. 


Samvittigheten føles god når vi gjør godt og dårlig når vi gjør ondt. 


Apg. 26,16: Derfor bestreber jeg meg på alltid å ha ren sam- 
vittighet for Gud og mennesker. 

53. Hva er kjærlighet? 


Kjærlighet er den åndsgaven som gjør at vi blir tillitsfulle barn av 
Gud, og som får oss til å leve i fred med våre medvandrere. Kjær- 
lighet er åndsgavenes krone. 


Matt. 5,44-46: Men jeg sier dere: Elsk deres fiender og be for 
dem som forfølger dere, så dere kan være barn av deres Far 1 him- 
melen. For han lar sin sol gå opp over onde og gode og lar det regne 
over dem som gjør rett og dem som gjør urett. Om dere elsker dem 
som elsker dere, er det noe å lønne dere for? Gjør ikke tollerne det 
samme? 


54. Hvordan kan vi vise Gud takknemlighet for våre åndsgaver? 


Vi kan takke vår omsorgsfulle Far for våre åndsgaver ved å elske 
Gud og våre neste, ved oppbyggelig arbeid og uselvisk tjeneste. 


55. Hva er vårt kall? 


Vårt kall er med de åndsgaver vi mottar fra Gud, å bygge gudsriket 
mens vi lever her på jorden. 


Matt. 6,33: Søk først Guds rike og hans rettferdighet, så skal 
dere få alt det andre i tillegg. 


56. Kan vi oppfylle vårt kall i løpet av livet vårt? 
Vi kan oppfylle vårt kall i løpet av livet vårt, for Gud har gitt oss et 
eksempel gjennom livet til Jesus og alle andre arbeidere for Guds 


kongerike. 


Joh. 13,15: Jeg har gitt dere et forbilde: Slik jeg har gjort mot 
dere, skal også dere gjøre. 

JESUS 


57. Hva mener vi når vi sier: «Jeg tror på Jesus»? 


Når vi ser: «Jeg tror på Jesus», da gir vi uttrykk for vår over- 
bevisning om at Jesus er den fremste blant Guds barn og at han er 
Guds profet. Hans lære er den sikreste vei til kunnskap om Gud. 


58. Hvordan har vi fått kunnskap om Jesus? 


Vi har fått kunnskap om Jesus fra Den nye testamentet; fra evan- 
geliene etter Matteus, Markus, Lukas og Johannes, der hans livs- 
historie og lære fortelles. 


59. Hva vet vi om Jesu fødsel? 


Jesus ble født da den romerske keiser Augustus var hersker. Hans far 
var Josef, en snekker fra Nasaret, og hans mor var Maria. Hans brø- 
dre var: Jakob, Joses'”, Judas og Simon. Evangeliene nevner ikke 
navnene på hans søstre. Jesus levde i Nasaret sammen med sine for- 
eldre og søsken. 


Mark. 6,3: Er ikke dette tømmermannen, sønn av Maria, bror 
til Jakob, Joses, Judas og Simon? Og har vi ikke søstrene hans blant 
oss? 


60. Hvordan ble Jesus utsatt for fare i sin barndom? 


Ifølge evangeliene ønsket jødenes konge, Herodes, å drepe den ny- 
fødte Jesus. 

61. Hvordan klarte Jesus å unngå fra denne faren? 


Jesus unngikk denne faren fordi hans foreldre brakte ham til Egypt, 
og de vendte tilbake til Nasaret først da Herodes var død. 


62. Hva vet vi om Jesu barndom? 

Under høytiden, da Jesus var tolv år gammel, besøkte han tempelet i 
Jerusalem sammen med sine foreldre. Der havnet han i diskusjon 
med de skriftlærde og viste seg som særlig intelligent. Hjemme var 
han et lydig og snilt barn som utviklet seg både 1 sinn og kropp, I vis- 
dom og godhet for Gud og sine medmennesker. 


63. Hvor gammel var Jesus da han begynte med sin forkynnelse? 


Jesus begynte med sin forkynnelse da han var tretti år gammel. Før 
han startet, ble han døpt av Johannes Døperen. 


64. Hva er hensikten med Jesu forkynnelse? 


Hensikten med Jesu forkynnelse er å gjøre oss kjent med Guds lover 
og dermed frigjøre oss fra ignoranse, synd og frykt for døden. 


65. Hvordan frigjør Jesus oss fra ignoranse? 


Jesus frigjør oss fra ignoranse gjennom sin forkynnelse og sitt eks- 
empel som viser oss veien til Gud, våre plikter og vårt kall. 


66. Hvordan frigjør Jesus oss fra synd? 
Jesus frigjør oss fra synd ved å åpenbare for oss hva synd er og hvor- 


dan vi kan unngå synd. Med hans liv som et eksempel vi forsøker å 
følge, frigjør vi oss gradvis for synd. 

67. Hvordan frigjør Jesus oss fra frykt for døden? 


Jesus frigjør oss fra frykt for døden ved å styrke oss i vår tro på Guds 
farskjærlighet og det evige liv. 


68. Hva kaller vi det Jesus her gjør? 
Det Jesus her gjør ved å påta seg det tunge ansvar for vårt åndelige 
liv, kaller vi for frelse. I denne forstand tror vi at Jesus er vår 
frelser. '> 
69. Hvilke bud mente Jesus var de viktigste? 
De viktigste bud er oppsummert i det dobbelte kjærlighetsbud. 

Mark. 12, 29-31: Jesus svarte: «Det første bud er dette: Hør, 
Israel! Herren vår Gud, Herren er én; og du skal elske Herren din 
Gud av hele ditt hjerte og av hele din sjel og av all din forstand og av 
all din kraft. Det andre er dette: Du skal elske din neste som deg selv. 


Ikke noe bud er større enn disse to. 


Jesus fortalte om et sant moralsk og religiøst liv i Bergprekenen [se 
f.eks. Matt. 5-7] og i sine lignelser. fu] 


70. Hvordan kan vi oppsummere Jesu forkynnelse? 
Vi oppsummerer Jesu forkynnelse som følger: 

Gud er én, og Gud er ånd. Gud er vår omsorgsfulle Far. 
Vi er Guds barn, og vi er alle som brødre og søstre. 


Vår viktigste oppgave er å elske Gud, å elske vår neste og å bygge 
gudsriket her på jorden. 

I arbeidet med å fullføre vår oppgave, skal vi følge vår samvittighet. 
Vi skal alltid velge det gode og det sanne /u] og holde oss til dette. 


Når vi lever slik, da belønnes vi med et harmonisk hjerte, fred blant 
oss og det evige livs lykke. 


71. Omtaler vi Jesus også som Gud? 


Vi omtaler ikke Jesus som Gud, fordi vi vet at han i virkeligheten var 
et menneske. 


72. Hvilke kilder forteller oss at Jesus i virkeligheten var et 
menneske? 


Fra evangeliene vet vi at Jesus virkelig var et menneske, for her om- 
taler han seg selv først som menneske og menneskesønn. Men at han 
helt ut var et menneske viser også hele hans liv: han ble født, vokste 
opp, var lykkelig, trist, sulten, tørst, led og døde. 


Jesus ble også ansett som bare et menneske av sine disipler og sam- 
tidige. 


73. Hvordan skilte Jesus seg ut fra andre mennesker? 


Jesus skilte seg ut fra andre mennesker ved at han etterlevde Guds 
lover, og ved at alt han gjorde samstemte med hans omsorgsfulle 
Fars vilje, slik at han for oss ble «veien, sannheten og livet» [Joh. 14, 
6]. 


74. Hvordan gikk Jesus fram for å spre sin forkynnelse? 
Jesus startet med å samle omkring seg tolv menn. Sammen med dem 
vandret han omkring i landet, underviste overalt, hjalp fattige, hel- 


bredet syke og på denne måten forberedte disiplene på å spre for- 
kynnelsen videre. 

Jesu disipler var fiskere, tollere og fattigfolk. Hans valg [av disipler] 
viser at han var en god menneskekjenner. De tolv disiplene het 
[Simon Peter, Andreas, Jakob og Johannes (også kalt Sebedeus-søn- 
nene), Jakob sønn av Alfeus, Matteus (også kalt Levi), Natanael 
(også kalt Bartolomeus), Filip, Tomas, Taddeus (også kalt Judas sønn 
av Jakob), Simon (også kalt Simon Kananeus), og Judas Iskariot.] 
Dette er navnene slik de nevnes i Den hellige skrift. 


75. Hvem var Jesu fiender? 


Jesu fiender var de som var redd for å miste sin makt og eiendom 
hvis Guds rike skulle oppstå, og derfor baktalte og forfulgte de ham. 


76. Fikk fiendene Jesus til å miste motet? 


Fiendene til Jesus fikk ham ikke til å miste motet. Jesus stolte på 
Gud og at det han forkynte var sant. Og den som har samme fun- 
dament vil aldri fortvile. 


Jes. 40, 31: Men de som venter på Herren, får ny kraft; de 
løfter vingene som ørnen, de løper og blir ikke utmattet, de går og 
blir ikke trette. 


77. Hvordan bearbeidet Jesus alt det press og den lidelse han var 
utsatt for? 


Overfor dette press og denne lidelse [fordypet] Jesus seg i bønn, og 
hver gang fikk han fornyet styrke og mot til å fortsette sin for- 
kynnelse. 


Luk. 22, 39-42: Så gikk han ut og tok veien til Oljeberget, 
som han pleide, og disiplene fulgte ham. Da han kom dit, sa han til 
dem: «Be om at dere ikke må komme i fristelse!» Han gikk fra dem, 
så langt som et steinkast, og falt på kne og ba: «Far, om du vil, så ta 
dette beger fra meg! Men la din vilje skje, ikke min.» 

78. Hvordan skal vi be? 


Vi kan lære hvordan vi skal be fra bønnen «Fader vår». Jesus lærte 
sine disipler denne bønnen som en modell. Jesus sa: «Slik skal dere 
be: 


Fader vår, 

du som er i himmelen! 

La ditt navn holdes hellig. 
La ditt rike komme. 

La din vilje skje på jorden 
som i himmelen. 

Gi oss 1 dag vårt daglige brød. 
Forlat oss vår skyld, 

som vi og forlater 

våre skyldnere. 

Led oss ikke inn i fristelse, 
men frels oss fra det onde. 
For riket er ditt, 

og makten og æren i evighet. 
Amen.» 


79. Hvordan skal bønn praktiseres? 


Bønn er et åndelig fellesskap og en samtale med Gud. Så vår bønn 
må være enkel, kort og komme fra [hjertet]. I bønnen ber vi om mer 
åndelige behov enn om materielle goder. Slik blir vår bønn et tydelig 
speilbilde av hvordan vi stoler på Gud. 


Matt. 6,6: Men når du ber, skal du gå inn i ditt rom og lukke 


din dør og be til din Far som er i det skjulte. Og din Far, som ser i det 
skjulte, skal lønne deg. 

80. Hvor mange år fikk Jesus forkynne? 


Jesus forkynte i bare tre år. Som følge av forræderiet til Judas ble han 
fanget av sine fiender, dømt av Pilatus og korsfestet. '” 


81. Hva var spesielt med Jesu død? 


Både Jesu død og liv viste hans kjærlighet for Gud og sine med- 
mennesker. Da han hang på korset ba han også for sine fiender, og 
han ba Gud om å tilgi dem. Deretter oppga han sin ånd til sin om- 
sorgsfulle Far. 


Luk. 23, 34: Men Jesus sa: «Far, tilgi dem, for de vet ikke 
hva de gjør.» Så kastet de lodd om klærne hans og delte dem mellom 
seg. 


Luk. 23, 46: Og Jesus ropte med høy røst: «Far, i dine hender 
overgir Jeg min ånd!» Da han hadde sagt det, utåndet han. 


82. Hva skjedde etter at Jesus var død? 

Etter at Jesus var død, tok hans trofaste disipler og tilhengere krop- 
pen hans ned fra korset og gravla den 1 en grav som Josef fra Arim- 
atea [eide]. Disiplene holdt minnet om deres herre og lærer trofast 
ved like og forkynte hans lære."” 


83. Hvordan minnes viktige begivenheter i Jesu liv? 


Viktige begivenheter i Jesu liv minnes gjennom [kirkeårets] hellig- 
dager. 


84. Hvilke helligdager er dette? 


Helligdagene er: jul, palmesøndag, langfredag, påske [dvs. påske- 
aften og de to påfølgende påskedagene], Kristi himmelfartsdag '” og 

pinse. 


Jul handler om Jesu fødsel, palmesøndag om hans siste innmarsj i 
Jerusalem, langfredag om hans død, påske om at hans forkynnelses 
seirer, Kristi himmelfartsdag handler om at disiplene forstår hva 
Jesus lærte og pinse om at Den Hellige Ånd inspirerer til dannelsen 
av den kristne kirke. 


Jul feires alltid 24. desember.'” De øvrige varierer i forhold til påske. 
Påske faller alltid etter vårjevndøgn på første søndag etter fullmåne. 
Hvis fullmånen er på en søndag, da feires påske på den søndagen. 
Søndag før påske er palmesøndag. Langfredag er tre dager før påske. 
Førti dager etter påske er Kristi himmelfartsdag og ti dager deretter 
inntreffer pinse. 


Jul, påske og pinse feirer vi gjerne tre dager til ende. 

85. Feirer vi andre høytidsdager? 

I tillegg til de nevnte høytidsdagene har vi følgende: allehelgensdag, 
høsttakkefest, første nyttårsdag og 15. november, som er minnedag 
for da Frans David døde.” Høsttakkefesten feires siste søndag i 
september. 


86. Hva bør alt det vi har lært om Jesus føre til? 


Alt det vi har lært om Jesus får oss til å elske ham, bestrebe oss på å 
kjenne hans forkynnelse og trofast å følge hans eksempel. 


Matt. 16,24: Deretter sa Jesus til disiplene: «Den som vil 


følge etter meg, må fornekte seg selv og ta sitt kors opp, og følge 
meg.» 

DEN HELLIGE ÅND 


87. Hva mener vi med Den Hellige Ånd? 


Med Den Hellige Ånd mener vi Guds kraft, at den virker for det 
gode, at den skjerper intellektet, renser hjertet og styrker vår vilje. 
Slik sett virker den til å gjøre oss opplyste, sindige, fulle av mot og 
lykkelige. 


1.Kor. 3,16: Vet dere ikke at dere er Guds tempel, og at Guds 
Ånd bor i dere? 


1.Kor. 6,19: Vet dere ikke at deres legemer er et tempel for 
Den Hellige Ånd som er i dere, og som derer har fått av Gud? Dere 
tilhører ikke lenger dere selv. 
88. Er Den Hellige Ånd en person? 
Den Hellige Ånd kan ikke være en person, fordi den er Guds kraft. 


2.Tim. 1,7: For Gud ga oss ikke en ånd som gjør motløs, men 
en Ånd som gir kraft, kjærlighet og sindighet. 


89. Hva sier noen andre kirkesamfunn om Den Hellige Ånd??” 

Noen andre kirkesamfunn lærer at både Den Hellige Ånd og Jesus er 
selvstendige guddommelige personer, og uttrykker dette på følgende 
måte: Gud er én i vesen, men tre personer: Faderen, Sønnen (Jesus) 


og Den Hellige Ånd. Dette kaller de Den Hellige Treenighet. 


Som unitarer forkynner vi ikke treenigheten, fordi vi tror at Gud er 
en udelelig enhet i både vesen og person. 


[Om treenighetslæren og uttrykkene «vesen» og «person», se note 
11.] 

90. Gjennom hvilke personer viser Den Hellige Ånd seg? 


Den Hellige Ånd viser seg gjennom profetene, apostlene og alle de 
gode og sannferdige mennesker som elsker Gud og sine neste. 


2.Pet.1,21: For aldri er noen profeti båret fram fordi et men- 
neske ville det; men drevet av Den Hellige Ånd talte mennesker ord 
fra Gud. 


91. Gjennom hvem virket Den Hellige Ånd mest fullkomment? 
Den Hellige Ånd virket mest fullkomment gjennom Jesus. 
92. Virker Den Hellige Ånd blant oss i dag? 


Også i dag virker Guds ånd blant oss; opplyser vår fornuft, får oss til 
å kjenne det som er godt og sant og styrker vår vilje til hele tiden å 
forsøke å forbli nær det gode og sanne. Samtidig avslører den vår 
skrøpelighet og slik får oss til å fornye og forbedre oss. 


Gal. 5,14-25: For hele loven blir sammenfattet i dette ene 
bud: Du skal elske din neste som deg selv. Men når dere biter og gle- 
fser etter hverandre, så pass dere, så dere ikke ødelegger hverandre! 

Jeg sier dere: Lev et liv i Ånden! Da følger dere ikke be- 
gjæret 1 vår syndige natur. For vår onde natur står med sitt begjær 
Ånden imot, og Ånden står imot vår onde natur. De to ligger i strid, 
slik at dere ikke er i stand til å gjøre det dere vil. Blir dere drevet av 
Ånden, da er dere ikke under loven. Det er klart hva det er som kom- 
mer fra vår onde natur: hor, umoral, utskeielser, avgudsdyrkelse og 
trolldom, fiendskap, strid, rivalisering, sinne, selvhevdelse, stridig- 
heter, partier og misunnelse, fyll, festing og mer av samme slag. Som 
jeg har sagt før: De som gjør slikt, skal ikke arve Guds rike. Men 
Åndens frukt er kjærlighet, glede, fred, overbærenhet, vennlighet, 
godhet, trofasthet, tålsomhet og selvbeherskelse. Slike ting rammes 
ikke av loven. De som hører Kristus til, har korsfestet sin onde natur 

med dens lidenskaper og lyster. Har vi fått livet ved Ånden, så la oss 
også leve ved Ånden. 


93. Hva styrker Den Hellige Ånd oss i? 
Den Hellige Ånd styrker oss i å praktisere Jesu forkynnelse, ved 
ivrig å delta i gudstjenesten, ved å bevare våre hjerter rene og i å ut- 


føre våre religiøse og moralske plikter. 


Matt. 5,8: Salige er de rene av hjertet, for de skal se Gud. 

UNITARKIRKEN 
94. Hva er unitarkirken? 


Unitarkirken er den åndelige forsamling bestående av de mennesker 
som følger Jesu forkynnelse i sitt arbeid med å bygge gudsriket. 


Ef.2,19-22: Altså er dere ikke lenger fremmede og ut- 
lendinger, men dere er de helliges medborgere og tilhører Guds 
familie. Dere er bygd opp på apostlenes og profetenes grunnvoll, 
men hjørnesteinen er Kristus Jesus selv. Han holder hele bygningen 
sammen, så den i Herren vokser til et hellig tempel, og gjennom ham 
blir også dere bygd opp til en bolig for Gud i Ånden. 


95. Hvor er unitarkirken virkeliggjort? 


Unitarkirken er virkeliggjort i de menigheter og forsamlinger som 
forkynner Jesu lære og der man forsøker å følge hans eksempel. 


96. Hvem leder unitarkirken? 


Lederen av unitarkirken er Jesus. Hans medarbeidere er alle de som 
forkynner hans lære i menigheter og forsamlinger. 


97. Hvordan leder Jesus unitarkirken? 

Jesus leder unitarkirken gjennom sin forkynnelse. Hans lære blir 
forkynt av prester. De troendes oppgave er å lytte [til denne for- 
kynnelsen], å gjøre seg kjent med Skriften og å leve i samsvar med 
det den forteller.” 


98. Hvilke andre ledere har unitarkirken? 


[Dette spørsmålet omhandler lokale forhold i Romania og Ungarn, 
og er derfor her utelatt når det gjelder norske forhold. Unitarkirker 

har forskjellig lederstruktur, men felles er en kongregasjonalistisk 
eller episkopal modell. Lederstrukturen i Romania og Ungarn kan 
oppsummeres slik: Hovedmyndighet ligger hos kirkens general- 
forsamling og hovedsynode, denne utpeker en biskop som velges for 
fire år av gangen (en biskop kan bare sitte i to fireårsperioder). De 
enkelte menigheter styres av presten, menighetsformannen og 
menighetsrådet. Det bibelske fundament for styringsstrukturen finnes 
hos:] 


Matt. 20,26-28: Mens de holdt måltid, tok Jesus et brød, 
takket, brøt det, ga disiplene og sa: «Ta dette og ét det! Dette er mitt 
legeme.» Og han tok en kalk, takket, ga dem og sa: «Drikk alle av 
den! For dette er mitt blod, paktens blod, som utøses for mange til 
syndenes forlatelse. 


1.Pet.5,1-3: Og nå ber jeg de eldste blant dere, jeg som selv 
er en eldste og et vitne om Kristi lidelser og har del i herligheten som 
skal åpenbares: Vær hyrder for den Guds hjord som dere har hos 
dere! Ha tilsyn med den, ikke av tvang, men av fri vilje, slik Gud vil. 
Gjør det ikke for vinnings skyld, men med et villig sinn. Dere skal 
ikke herske over menigheten, som er betrodd dere, men være et 
eksempel for hjorden. 


99. Hvordan må vi behandle dem i kirken som handler dårlig? 
Siden vi alle er Guds barn, kan vi ikke utvise de som handler dårlig 
fra kirken, men vi må forsøke å få dem til å endre seg til det gode 


ved å vise omsorg og være et godt eksempel. 


100. Hvordan skal medlemmer av forskjellige kirkesamfunn 
behandle hverandre? 


Medlemmer av de forskjellige kirkesamfunn plikter å elske hver- 


andre som søsken, fordi dette er det som karakteriserer de som følger 
Jesus: 


46 


Joh. 13,35: Har dere kjærlighet til hverandre, da skal alle 
kunne se at dere er mine disipler. 

SYND OG ANGER 


101. Hva er det vi kaller synd? 


Synd kaller vi alle de upassende handlinger som vi foretar fullt ut 
klar over dem, og som bryter med Guds lov. 


102. Hvilke typer synd kjenner vi? 

Vi kjenner to typer for synd: handlingssynd og unnlatelsessynd. 
Handlingssynd er følgene av våre upassende handlinger, og unn- 
latelsessynd er når vi avstår fra å handle godt enten fordi vi ikke tar 
oss tid til det eller vi ikke viser sympati eller fordi vi ikke vil handle 
godt. 

103. Kan noen si om seg selv at han eller hun er uten synd? 

Ingen kan si om seg selv å være uten synd eller aldri å ha syndet, for 
selv om vi ikke ønsker det, bryter vi stadig Guds lover og gjør ond 


istedenfor godt. 


1. Joh. 1,8: Sier vi at vi ikke har syndet, da bedrar vi oss selv, 
og sannheten er ikke i oss. 


104. Hvorfor bryter vi Guds lover? 

Vi bryter Guds lover fordi vi er svake. 

105. Hva mener vi når vi sier at «vi er svake»? 

Når vi sier at vi er svake, da mener vi at som Guds barn er vi 


umodne. Til tross for det gode vi gjør, har vi også svakheter som er 
en konstant fare for oss som mennesker, fordi dette formørker vår 


48 


fornuft, ødelegger vår indre harmoni og forstyrrer freden mellom 
mennesker. Alt dette kaller vi svakhet. 


Jak. 1,13-15: Ingen som blir fristet, må si «Det er Gud som 
frister meg.» For Gud fristes ikke av det onde, og selv frister han 
ingen. Den som blir fristet, lokkes og dras av sitt eget begjær. 


106. Hvordan forklarer andre kirkesamfunn menneskenes ond- 
skap? 


Andre kirkesamfunn forklarer menneskenes ondskap ved hjelp av 
den bibelske historie om det første menneskepar som spiste av den 
forbudte frukt. Som følge av dette ble menneskehetens fall for ond- 
skapen sterkere, fordi menneskene ikke lenger klarte å gjøre det gode 
på egen hånd. Dette kaller de arvesynd.?? 


107. Lærer unitarene at arvesynden finnes? 


Unitarene lærer ikke at arvesynd finnes. Vi tror ikke at vi alle ble 
syndere som følge av synden til det første menneskepar. Det motsier 
Guds kjærlighet og rettferdighet å tillegge oss andre menneskers 
synd, fordi synd er det vi selv personlig gjør. 


108. Hva fører synd til? 


Følgende av synd er at vi fornekter menneskenes søskenfellesskap og 
lager et skille mellom Gud og menneskeheten. De måter dette kom- 
mer til uttrykk på, er slik vi straffes. 


Gal.6,7-8: Ta ikke feil, Gud lar seg ikke spotte. Det et men- 
neske sår, skal det også høste. Den som sår 1 sin syndige natur, skal 
høste undergang av den; den som sår i Ånden, skal høste evig liv ved 
Ånden. 

109. Finnes det tilgivelse? 


Det finnes tilgivelse. Men når synd har fått fotfeste, er det umulig å 
hviske den bort som om den aldri hadde vært der. Gud er derimot 
tålmodig og en kjærlig Far som ikke avviser oss på grunn av vår ond- 
skap, men som gir oss tid og mulighet til å endre og forbedre oss. 
Dette er den tilgivelse som Jesus fortalte oss om i sine lignelser. (Se 
f.eks. lignelsen om den bortkomne sønnen, Luk. 15,11-30.) 


110. Fra hvem kan vi vente tilgivelse for våre synder? 

Vi kan bare vente tilgivelse for våre synder fra Gud. 

111. Hva er betingelsen for at vi kan få tilgivelse for våre synder? 
Vi kan bare få tilgivelse for våre synder fra Gud hvis vi oppriktig 


angrer, vender oss bort fra våre synder og daglig styrker oss i kjær- 
lighet og godhet. 

EVIG LIV 


112. Hva mener vi med «jeg tror på det evige liv»? 


Når vi sier «Jeg tror på det evige liv», da gir vi uttrykk for at vi tror 
livet er evig og sjelen udødelig. 


113. Hvordan forstår vi døden? 
Vi forstår døden som en endring 1 samsvar med Guds lov. Når vi er 
døde forvandles kroppen vår til støv, men vår ånd lever videre i Gud 


som den aldri har vært atskilt fra. 


Fork. 12,7: før støvet vender tilbake til jorden, og ånden går 
til Gud, som ga den. 


114. Hva venter oss i det evige liv? 


I det evige liv vil Gud undersøke alles livsførsel og handlinger og be- 
lønne eller straffe som følge av det liv vi har levd. 


SÅ 


LITURGISKE ORDNINGER 


115. Hvilke av våre liturgiske ordninger bygger på Jesu 
forkynnelse? 


To av våre liturgiske ordninger bygger på Jesu forkynnelse: dåp og 
nattverd. 


116. Hvilke liturgiske ordninger finnes ved siden av dåp og 
nattverd? 


Ved siden av dåp og nattverd har vi disse liturgiske ordninger: kon- 
firmasjon, ekteskap og gravferd [- og gudstjenesten]. 


117. Hvilken funksjon har disse liturgiske ordningene? 


Vi mener disse liturgiske ordningene fungerer som styrke for vår 
moral og religiøse liv. Gudstjenestene er kilder som minner oss om 
våre plikter, inspirerer oss til å følge Jesu eksempel og å gjøre gode 
gjerninger. 


118. Hva er dåp? 


Dåp er den handling der vi blir medlemmer av den kristne kirke.*” 


Strengt tatt blir ingen kristne gjennom dåp. Dåpen er bare et uttrykk 
for at foreldrene og fadderne verdsetter sin kristne tro og at de ønsker 
at sitt barn også skal vokse opp 1 denne. 

119. Når bør vi døpe? 

Jesus sa ikke noe om et foretrukket tidspunkt for dåp. Lenge var det 


slik at kristne ble døpt når de var i stand til å bekjenne sin tro. I dag 
er det vanlig at kristne døper sine barn. 

120. Hvis noen dør udøpt, er vedkommende da fortapt? 


Hvis noen dør udøpt, da går vedkommende ikke fortapt, fordi dåpen i 
seg selv ikke er forutsetning for frelsen. 


121. Er det passende å neglisjere dåpen? 


Det er ikke passende å neglisjere dåpen, og det er heller ikke vanlig 
at de som følger Jesu forkynnelse og gudstjenestene gjør det. 


122. Ved hvilken anledning viser vi at vi forstår hva dåpen krever 
av oss? 


Vi viser at vi forstår hva dåpen krever av oss når vi lar oss kon- 
firmere. 


123. Hva er konfirmasjon? 

Konfirmasjon er en styrkelse av den unitariske tro. Ved kon- 
firmasjonen blir vi selvstendige medlemmer av kirken, og innfor 
Gud påtar vi oss ansvaret for våre handlinger og trofasthet. 


124. Hvordan avsluttes konfirmasjonshandlingen? 


Konfirmasjonshandlingen avsluttes med at konfirmanten deltar for 
første gang i nattverden. 


125. Hva er nattverden? 


Nattverden er den kirkelige handling der vi minnes Jesu liv og død, 
og vi oppmuntres til å følge hans eksempel. 

126. Hvor lærer vi om nattverden? 


Vi lærer om nattverden 1 evangeliene og i 2. Korinterbrev. Ifølge 
disse kildene samlet Jesus om seg sine disipler natten før han døde, 
og delte det tradisjonelle påskelammet med dem. fu] 


1. Kor.11,23-26: For jeg har mottatt fra Herren dette som jeg 
også har gitt videre til dere: I den natt Herren Jesus ble forrådt, tok 
han et brød, takket, brøt det og sa: «Dette er mitt legeme, som er for 
dere. Gjør dette til minne om meg!» Likeså tok han kalken etter mål- 
tidet og sa: «Denne kalk er den nye pakt 1 mitt blod. Gjør dette så 
ofte som dere drikker det, til minne om meg!» 


127. Hvorfor kaller vi denne kirkelige handling også for Herrens 
måltid? 


Vi kaller denne kirkelige handling også for Herrens måltid, fordi 
Jesus innstiftet den som et måltid. 


128. Hva spises og drikkes i nattverden? 
Under nattverden spises brød og drikkes vin. 


129. Hva mener vi med uttrykkene «dette er mitt legeme» og 
«dette er mitt blod»? 


Med uttrykkene «dette er mitt legeme» og «dette er mitt blod» mener 
vi at brødet symboliserer Jesu korsfestede legeme og vinen hans 
blod.”” [u] 


130. Hvem forventes å kunne motta nattverden? 


Alle som er konfirmert som unitarer og som respekterer minnet om 
Jesus, forventes å kunne motta nattverden.?” 

131. Hvem kan ikke motta nattverden? 

De som er [svært] psykisk utviklingshemmede, berusede og barn kan 
ikke motta nattverden, fordi disse ikke klarer å skille denne religiøse 
handlingen fra et hvilket som helst annet måltid.” 

132. Hvor mottar vi nattverden? 

Vanligvis mottar vi nattverden i kirken, der vi sammen med men- 
igheten deler brød og vin 1 fellesskap, oppmuntret av fellesskapets 


kjærlighet og fred med våre neste. 


Til de som er uskikket eller syke eller ikke evner å komme til kirken, 
kan presten bringe nattverden dit de bor. 


133. Kan syndere motta nattverden? 


Syndere kan motta nattverden og er ikke utelukket fra Herrens bord, 
fordi minnet om Jesus kan rette opp deres ufullkommenhet.?” 


134. Hvor ofte mottar unitarer nattverden? 


Unitarer mottar nattverden fire ganger 1 året: jul, påske, pinse og 
høsttakkefesten. 


I tillegg kan unitarer motta nattverden ved spesielle anledninger, slik 
som ved kirkeinnvielse, ved synodemøter, [osv.]?” 


135. Hvordan forbereder vi oss på å bli verdige til å motta natt- 
verden? 


[Svaret som her følger beskriver helt og holdent tradisjonen som 
følges i Ungarn og Romania. Dette gjelder særlig den delen av svaret 
der det blir gjort rede for liturgien. Andre steder foregår forberedelser 
og nattverden på annet vis.] 

For å bli verdige gjester ved nattverdsbordet, må vi forberede oss 
mentalt og åndelig. 


Vi må sende takkebønner til Gud for at Gud har skapt oss, ikke bare 
fysisk, men også med et åndelig liv. 


Vi må minnes Jesus med følelse av respekt og kjærlighet. 


Vi må ønske det gode og ha kjærlighet for vår neste, sammen er vi 
alle barn av den ene Gud. 


Vi må angre våre feil og vår synd, vi må love for fremtiden å arbeide 
for bedre å bevare våre hjerter rene og leve et liv verdig Gud og oss 
selv. 


Til sammen utgjør dette vår selvransakelse, og uten denne gjør vi oss 
ikke verdige å samles om Herrens bord. Apostelen Paulus minner oss 
om: «Enhver må prøve seg selv og så spise av brødet og drikke av 
kalken. For den som spiser og drikker uten å tenke på at det er 
Herrens legeme, spiser og drikker seg selv til dom.» 1.Kor.11,28-29. 


Når det gjelder det ytre, da merker vi oss at Gud ikke ser på hvordan 
vi ser ut. Allikevel tilsier god folkeskikk at vi samles om Herrens 
bord rene og pent kledd. 


For å følge den fastlagte liturgi, må vi gjøre som følger: Etter at 
presten har fullført sin tale og bønn bak nattverdsbordet, samles de 
mannlige kirkemedlemmene foran på kirkegulvet [ved nattverds- 
bordet], der står de side om side. Deretter mottar de brød av presten i 
den rekkefølge de står. Vanligvis tar man imot brødet med høyre 
hånd og så spiser det. Deretter tar presten kalken med vin og gir alle 
av den. Vanligvis mottar man kalken med høyre hand og så drikker 
av den. Når presten har delt ut brødet og vinen til alle som står om- 
kring nattverdsbordet, ber han en kort bønn. Deretter går de som har 
mottatt nattverden, stille og rolig tilbake til sine plasser. 

Er menigheten så stor at mennene ikke alle samtidig får plass [foran 1 
kirken ved nattverdsbordet], da går som oftest de eldste først fram til 
nattverden. Deretter følger de yngre. 


Etter mennene går kvinnene fram til nattverden i én eller to grupper, 
alt avhengig av hvor mange de er. 


Det er ønskelig og god skikk at de som først mottok nattverden for- 
blir i kirken helt til alle har mottatt brødet og vinen, for det forstyrrer 
høytiden i handlingen om noen går for tidlig. 


136. Er dere klare til å motta nattverden? 


Vi er klare til å motta nattverden og på den måten til å vitne om vår 
tro. Samtidig takker vi Gud, vår omsorgsfulle Far, for å opplyse vår 
forstand, og for å ha gitt oss det tidspunkt da vi innså sannheten om 
den unitariske tro og våre moralske plikter, slik at vi med dette kan 
arbeide for vår lykke her på jorden og frelsen. 


Vi stoler fullt og helt på den ene evige Gud, vår omsorgsfulle Far, 
Ære være Hans navn i evighet. Amen. 


ST 


NOTER 


1) På ungarsk brukes her ordet vallås. Det betyr religion eller be- 
kjennelse, men kan også forstås 1 betydningen tro, særlig da 1 
sammensatte uttrykk, f.eks. hitvallås. I vår sammenheng er det natur- 
lig å oversette vallås med «kristenunitarisk tro». Hele kapittelet «Det 
grunnleggende» handler om utgangspunktet for den kristenunitariske 
tro, og denne troen er ingen egen religion atskilt fra kristendommen, 
men en variant av den opprinnelige kristne tro. 


2) Siden gresk var det språk Det nye testamentet først ble skrevet på 
og også oldkirkens liturgiske språk, er det naturlig å tenke seg at det 
latinske christianus igjen er avledet fra det greske khristianos. I 
kapittel 11 i Apostlenes gjerninger får vi opplyst at betegnelsen for 
første gang ble bruk i Antiokia (beliggende i dagens Tyrkia) i kjøle- 
vannet av forfølgelsene som fulgte rett etter steiningen av Stefanus, 
ca. år 37 e. Kr. Det er ikke noe entydig belegg for påstander om at 
navnet skal først ha vært et nedsettende uttrykk anvendt av andre om 
de første kristne. Det kan like godt være at det var de første kristne 
som selv fant på å kalle seg khristianos. 


3) Frans David (1510-1579) er den norske formen for hans latinske 
navn, Francisci Davidis, som igjen er en avlegger av det ungarske 
Dåvid Ferenc. 


4) Det var vanlig på 1500-tallet at studenter reiste fra lærested til 
lærested. Reformasjonsvennlige teologistudenter som reiste til Wit- 
tenberg, så nå og da også på dette som en pilegrimsreise. Det var i 
Wittenberg Martin Luther bodde, og Frans David startet sine 
tysklandsstudier samme år som Luther døde (1546). I tillegg til 
Wittenberg skal han også ha studert 1 Frankfurt. 


5) Unitarene skiller mellom det som betraktes som Jesu egne ord og 
det som Paulus og tradisjon har tillagt Jesus. Frans David foregrep 

allerede på 1500-tallet det som nå 1 teologien er det selvsagte skillet 
mellom Jesu lære på den ene side og læren om Jesus på den andre. 


6) Egentlig John II Sigismund Zåpolya, sønn av John Zåpolya og 
Isabella Jagiello. Han styrte som konge av Ungarn fra 1540 til 1571. 


7) Den egentlige årsaken til at navnet «unitar» ble tatt i bruk er uklar. 
De første tilhengerne til Frans David omtalte seg selv bare som 
kristne, senere som davidister. Ordet «unitar» er altså en senere be- 
tegnelse. Det er avledet av det latinske ordet unitas som betyr enhet 
eller samhold. Etter Frans Davids død, ble unitarene forfulgt fordi de 
lærte at det er galt å rette bønner til et menneske. Og siden Jesus ble 
betraktet som et menneske og ikke guddom, nektet unitarene å be i 
«Jesu navn». Dette førte til at de ble anklaget for å innføre noe nytt i 
den kristne tro. Noe som var i strid med loven i det som den gang var 
kongeriket Ungarn. Unitarene led derfor snart under kraftige og 
nidkjære forfølgelser. En teori sier at det var unitarenes fiender som 
kom fram med navnet «unitar» for å skille dem fra de kristne som 
tilba Jesus Kristus som del av en treenighet. En unitar var da en som 
fornektet treenigheten ved ikke å tilbe Jesus Kristus. En annen teori 
peker på at unitarene selv tok ordet i bruk for å markere samhold 
under forfølgelsene. 


8) Riksdagen i Torda 1568 regnes samtidig som grunnleggelsen av 
den første unitarkirke. Tradisjonen har lagt dagen til 7. januar, og den 
feires i dag som en av to typiske unitariske høytidsdager — i tillegg til 
de alminnelige kristne høytider. Den andre unitariske høytidsdag er 
15. november til minne om Frans David, som i 1579 led martyrdøden 
enten på den dato eller nær den. Loven som ble vedtatt på riksdagen i 
Torda, om religionsfrihet for de såkalte «mottatte religioner» (dvs. 
katolisisme, lutheranisme, calvinisme og unitarisme), er etter sigende 
den første nasjonale lov om religionsfrihet som historien kjenner til. 
Loven ble godkjent fordi kong John Sigisumund (1540-1571), som 
historiens første unitariske statsoverhode, ble vunnet for unitar- 
ismens tanker om at tro er en gave fra Gud, og derfor kan ingen 

tvinges til å følge en religiøs overbevisning eller straffes for sin 
religiøse overbevisning. Dessverre døde John Sigismund kort etter i 
en rideulykke (1571), og motstandere av unitarismen kom til makten. 


9) Så lenge kong Sigismund (1540-1571) satt ved makten ble unitar- 
ismen godt beskyttet av den lov om religionsfrihet han vedtok på 
riksdagen 1 Torda 1 1568. Men hans etterfølger, Båthori Istvån, 
kjempet for å gjøre katolisismen til den ledende trosretning i riket, og 
det ble raskt innført en rekke lover som skulle legge hindringer i 
veien for loven om religionsfrihet. Allerede samme år som kong 
Sigismund døde, innførte hans etterfølger en sensur som favoriserte 
Den katolske kirke. Og i mai 1572 kom innovasjonsloven som hadde 
til hensikt å sette en stopper for en videre reformatorisk utvikling. 
Kort fortalt sa denne loven at ingen ny tro eller praksis (det som 
kaltes innovasjon) skulle være tillatt i de eksisterende godtatte ret- 
ninger av kristendommen. Dette rammet i særlig grad unitarene, for 
etter unitarisk kristen tro tas det for gitt at trosinnhold og -praksis 
kan forandre seg. Da innovasjonsloven ble vedtatt, hadde Frans 
David blitt overbevist om at Jesus ikke skulle være gjenstand for 
tilbedelse. Han ble derfor anklaget for å ha innført noe nytt i den 
kristne tro. Dette var et brudd på innovasjonsloven. 


10) Forfatteren av denne katekismen, Ferencz Jözsef, var selv unitar- 
biskop og fant det naturlig å bruke uttrykket «å bygge Guds rike» der 
andre kanskje vil si: «å gjenreise kirken». 


11) Uttrykkene «vesen» og «person» brukes i teologien til å beskrive 
Gud som bestående av Faderen, Sønnen og Den Hellige Ånd. Dette 
er den teologiske læren om Guds tre-enhet, eller det som vanligvis 
kalles treenighetslæren. Siden disse begrepene hører med til en 
filosofisk og teologisk forestillingsverden som moderne mennesker 
svært ofte er ukjent med, er prester nå mer forsiktig med å bruke ord 
som «vesen» og «person», fordi ordene gjerne betyr noe annet enn 
det vi til daglig tenker oss. Særlig er den teologiske forståelsen av 
«person» meget forskjellig fra det moderne psykologi har lært oss. 

Men på 1500-tallet, da unitarkirken ble til, var uttrykkene en del av 
det vokabular man benyttet 1 teologiske diskusjoner. Og dem var det 
svært mange av både blant leg og lærd i Transilvania, der Frans 
David var en ivrig debattant. Når ordene noe brått dukker opp 1 
katekismen, da er nok det et uttrykk for at forfatteren var teolog og 
unitarbiskop. Han gjør bruk av et fagspråk som i dag ikke uten videre 
er forståelig. 


Hovedsaken er allikevel: Ved å vise til uttrykkene «vesen» og 
«person» tar katekismen teologisk avstand fra den klassiske tre- 
enighetslære. Bibelstudier overbeviste Frans David om at Gud er 
bare én, altså bare Faderen. Og ikke tre-enheten: Faderen, Sønnen og 
Den Hellige Ånd. Således står vi overfor et eklatant eksempel på den 
teologiske skillevei mellom unitarismen på den ene siden og på den 
andre: katolisisme, calvinisme, lutheranisme og alle de andre kristne 
trosretninger som holder fast ved treenighetslæren. Unitarene for- 
kaster treenighetslæren fordi det ikke finnes noe bibelsk grunnlag 
alene for å støtte en slik lære. 


12) Også omtalt som Josef. 


13) Det er altså bare ved Jesu eksempel til etterfølgelse unitarene 
mener at Jesus er en frelser. I motsetning til mange andre kirke- 
samfunn avviser unitarene en lære om at Jesus Kristus frelser ved å 
sone for andres synder med sin død på et kors. 


14) Evangeliene forteller også at Jesus utførte mirakler og ting som 
strider mot naturlovene. Den unitariske måte å nærme seg troen på 
legger stor vekt på harmoni mellom tro og fornuft. Derfor er uni- 
tarene skeptiske til fornuftsstridige forklaringsmodeller og eksempler 
som klart strider mot naturlover. Det er grunnen til at mirakel- 
virksomheten til Jesus ikke er tatt med i oversikten over de virke- 
midler som ble benyttet for å spre forkynnelsen. 

15) «Fader vår» er her sitert fra Matt. 6, 9-13. En annen versjon av 
bønnen finnes 1 Luk. 11, 2b-4: 


Far! 

La ditt navn holdes hellig. 

La ditt rike komme. 

La din vilje skje på Jorden som i himmelen. 

Gi oss hver dag vårt daglige brød. 

Tilgi oss våre synder, 

for også vi tilgir hver den som har syndet mot oss. 
Og led oss ikke inn i fristelse. 


16) Det er ikke mulig å fastslå akkurat hvor mange år Jesus virket 
offentlig før han ble henrettet. Legges Johannes evangelium til 
grunn, da kan det godt være snakk om tre år. Legges det derimot vekt 
på evangeliene etter Matteus, Markus og Lukas, da kan det være 
snakk om ett års tid. 


17) Det er verdt å merke seg at svaret utelater en lære om at Jesus 
skal fysisk ha oppstått fra de døde. Det er ikke dermed sagt at enhver 
form for oppstandelsestro også avvises. På 1500-tallet mente uni- 
tarene at Guds kraft gjorde at mennesket Jesus fysisk oppsto fra de 
døde. Senere har denne oppfatningen endret seg til å se Jesu opp- 
standelse som en åndelig hendelse som finner sted hver gang noen 
samler seg om Jesu ord — enten det nå er alene, sammen med andre i 
bønn eller gudstjeneste eller annet. Det er denne åndelige forståelsen 
av Jesu oppstandelse som i dag er rådende blant unitarene. Dens 
bibelske fundament finner vi hos Matt. 18, 20: For hvor to eller tre er 
samlet i mitt navn, der er jeg midt iblant dere. 


18) Som alle andre kristne feirer også unitarene de tradisjonelle høy- 
tidsdagene 1 kirkeåret. Siden unitarene ikke deler oppfatningen om 
Jesu fysiske oppstandelse fra de døde (se note 17), kan det kanskje 
virke pussig at også Kristi himmelfartsdag er med. Denne dagen er jo 
tradisjonelt til minne om Jesu himmelfart. Unitarene legger en sym- 

bolsk tolkning til grunn for himmelfarten, og ser den som et uttrykk 
for at disiplene nå ble fullt ut klar over hva Jesus hadde lært dem og 
at de selv nådde en indre opplysning om denne læren. Denne pro- 
sessen uttrykkes symbolsk ved at Jesus forsvinner og at disiplene 
overtar hans lærerembete. På Kristi himmelfartsdag gikk altså disip- 
lene fra å være elever av Jesus til selv å bli lærere. Det bibelske 
grunnlag for dette finnes bl.a. hos Mark. 16, 19-20. 


19) Katekismen følger opprinnelig den transilvanske tradisjon med 
feiring 25. desember. 


20) I tillegg feires nå også 6. og/eller 7. januar som minnedag for 
grunnleggelsen av unitarkirken i 1568. Dette er den såkalte Torda- 
dagen, oppkalt etter riksdagen 1 Torda først i Januar 1568. Det var her 
den grunnlovsendring ble vedtatt som gjorde dannelsen av unitar- 
kirken mulig. 


21) Det kan kanskje synes pussig at en unitarisk katekisme holder av 
et helt spørsmål som dreier seg om hva andre kirkesamfunn mener 
om en teologisk problemstilling. Og i tillegg — etter å ha redegjort for 
at hverken Jesus eller Den Hellige Ånd er guddommelige person- 
egenskaper — understreker at unitarene ikke lærer bort noen tre- 
enighetslære. Ut fra det katekismen så langt har behandlet, synes en 
slik presisering unødvendig. Årsaken til at spørsmålet er tatt med er 
trolig å finne i den forsvarsposisjon som unitarene har levd 1 opp 
gjennom historien. De har hele tiden måttet — og må fortsatt stadig — 
forklare sin teologi 1 forhold til andre kirkesamfunns treenighets- 
teologi, og samtidig forsvare sin rett til å være kristne uten å dele den 
tradisjonelle treenighetslære. Spørsmålets tema forsvares i lys av en 
slik apologetisk psykologi. Og ut fra unitarenes historie der de har 
blitt forfulgt av andre kirkesamfunn, faller det helt naturlig at 
katekismen her setter en unitarisk kristen teologi i relieff til andre 
kirkesamfunn. 

22) Det er her ikke snakk om en passiv oppgave der den troende 
lytter og må godta det som forkynnes. Selve det unitariske prinsipp 
fastholder at Skriften alene er retningsgivende, og at ingen er bundet 
til annet enn det som den enkeltes egen overbevisning sier stemmer 
med Skriften. Derfor vektlegges det også at det hører med til den 
troendes oppgave å gjøre seg kjent med Skriften. Det å lytte til 
prestens forkynnelse er altså en aktiv rolle som den troende forplikter 
seg på, men den troende står fritt til selv å godta eller forkaste 
prestens læreutlegging, hvis den oppfattes i strid med Skriften. 


23) Den teologiske betegnelsen på arvesynd er «peccatio originis», 
altså den første synd. Katekismen bruker dette uttrykket. Umid- 
delbart etter spørsmålet om arvesynden følger en klargjøring om at 
unitarene forkaster arvesyndlæren. Som en kuriositet kan nevnes at 
det i bekjennelsesskriftet Confessio Augustana som brukes av alle 
evangelisk-lutherske kirkesamfunn, uttrykkelig står at man avviser 
kirkesamfunn som forkaster arvesyndlæren (se: Confessio August- 
ana, art. 2). 


24) I motsetning til mange andre kirkesamfunn hevder ikke unitarene 
at dåp er nødvendig i en frelsesammenheng, men ser dåpen som et 
ytre tegn på medlemskap 1 den kristne kirke generelt, altså ikke bare 
unitarkirken, men i alle kristne kirker. Derfor godtar unitarene alle 
former for kristen dåp, enten man er døpt etter treenighetsformularet 
«I Faderens, Sønnen og Den Hellige Ånds navn» eller ikke (uni- 
tarene døper vanligvis ikke noen etter dette treenighetssymbolet). 
Andre kirkesamfunn, deriblant Den norske kirke, har et langt mer 
restriktivt syn på hva som er kristen dåp. Disse kirkesamfunnene 
avviser derfor unitarisk dåp som kristen dåp. En unitardøpt person 
som senere måtte ønske medlemskap i f.eks. Den norske kirke, blir 
derfor regnet som udøpt av denne kirken og må la seg døpe på nytt. 
En person som derimot er døpt i Den norske kirke behøver ikke la 
seg døpe på nytt hvis vedkommende vil bli medlem av en unitar- 
kirke. Unitarkirken regner vedkommende som døpt. 

25) Unitarene forkaster altså den såkalte lære om realpresens som 
mange andre kirkesamfunn holder fast ved. I følge denne læren 
forvandles på mystisk vis brødet og vinen under nattverden til Jesu 
legeme og blod. Unitarene avviser en slik mystisk forvandlingslære 
og mener heller at nattverden er å forstå som et symbolsk minne- 
måltid. Katekismen fortsetter i sitt svar her kort å gjøre rede for natt- 
verdsforståelsen til katolikkene, de ortodokse, de evangelisk-luth- 
erske og de reformerte. Denne redegjørelsen er utelatt i oversettelsen. 


26) Dette må ikke forstås slik at bare de som er konfirmert unitarisk 
har adgang til nattverden. Unitarene praktiserer åpen nattverd, der 
alle som ønsker har adgang til å delta. Når det i svaret legges vekt på 
unitarisk konfirmasjon, da er det fordi man i Ungarn og Romania 
følger en tradisjon som sier at barn som er yngre enn vanlig kon- 
firmasjonsalder neppe har forutsetningene til å forstå hva nattverden 
er. Unitarene mener at man ikke skal forvente at barn deltar i 
religiøse handlinger de ikke har forutsetning til å forstå. 


27) Unitarene legger vekt på at de som deltar 1 religiøse handlinger 
også skal fullt ut forstå hva de deltar i. Det er ikke dermed sagt at en 
unitarprest vil avvise mennesker som innstendig ønsker å delta 
(berusede personer er eneste unntaket). Oversetteren har deltatt i 
unitarisk nattverd i Ungarn der også barn under konfirmasjons- 
alderen fikk delta fordi foreldrene ønsket det. Det som kjennetegner 
den unitariske måten å forholde seg til spørsmål om deltagelse i natt- 
verden eller ikke, kan kort oppsummeres med ordet: pragmatisme. 


28) Det er ingen begrensning på antall ganger en unitar kan motta 
nattverden eller i hvilke kirkesamfunn dette kan skje (hvis da ikke 
andre kirkesamfunn nekter ikke-medlemmer adgang, som f.eks. er 
praksis i Den romersk-katolske kirke). Det hører med til gammel 
protestantisk tradisjon at nattverden feires av kirken fire ganger i 
året. Slik var det også i Den norske kirke før i tiden. Unitarkirken 
følger her denne felles protestantiske tradisjon, som jo unitarene er 
en naturlig del av. 

29) Den kirketukt som andre kirker har til rådighet ved på grunnlag 
av synd å nekte andre mennesker adgang til nattverden, er fremmed 
for unitarene. Unitarene praktiserer ikke kirketukt eller nekter noen 
adgang til nattverden. De eneste tilfeller må være, som nevnt i noten 
over, der hvor deltakeren selv åpenbart ikke forstår hva nattverden er. 
Men dette er ikke kirketukt. 

SYMBOLER 


Nedenfor vises de mest kjente symbolene som unitarene benytter. 
Det eldste symbolet er utvilsomt bildet av en due som står på jord- 
kloden omgitt av en slange som biter seg selv i halen. Oftest også 
med en krone. Dette symbolet ble tatt i bruk av den første unitarkirke 
i Transilvania. Det er uvisst hvilket år symbolet ble til, men det er 
kjent så langt tilbake som til 1600-tallet, muligens 1500-tallet også. 
Symbolet henspiller på Matt. 10,16: Vær kloke som slanger og tro- 
skyldige som duer! Kronen er symbolet for kong Sigismund, som var 
den første unitariske konge på 1500-tallet. 





Under 2. verdenskrig tegnet østerrikeren Hans Deutsch det som nå er 
blitt et fellessymbol for unitarer over hele verden: En kalk med bren- 
nende flamme. Bildet under er fra et glassmaleri som befinner seg i 
hovedkvarteret til unitarene i Budapest. 

Bildet over viser et meget kjent unitarisk maleri. Vanligvis vil man 
finne dette maleriet i de fleste unitariske møterom og i ganske mange 
unitariske hjem. Bildet viser grunnleggelsen av Den transilvanske 
unitarkirke, dvs. det som 1 dag er unitarkirkene i Ungarn og Rom- 
ania. Midt på bildet står unitarkirkens grunnlegger Frans David og til 
venstre sitter kong Sigismund. Motivet er trolig ment å vise situa- 
sjonen på riksdagen i Torda 1 1568, da det juridiske grunnlaget for 
etableringen av unitarkirken ble vedtatt. 


EGY AZ ISTEN 
I så og si samtlige unitarkirker i Romania og Ungarn finnes inskrip- 
sjonen «Egy az Isten». Ordene er gjerne plassert over prekestolen 
eller andre lett synlige steder, gjerne også over inngangsdøren til 
kirken. Disse ungarske ordene oppsummerer det som er helt sentralt i 
kristenunitarismen, og de betyr: Gud er én. 

FAKSIMILE AV BREVET SOM FERENCZ JÖZSEF 
SKREV TIL UNITARENE I KRISTIANIA (OSLO) 


elver og sept. 1909 


munoll, øiltafel he fø00 me 
/ på oe grun 
OG 


pa ; pa pa NE pr sl nei 
end safely very PE år. 
et Var Leer frlaig, bkat ten - 
å te ud Amekablastty Spre PE 
ee Vå WET hvet Øerrs nd Hadtir ten 


Ruel ape Å ret ga aud vÄlead 


DV Å Pr å Hrareole dt re GA AP 
z G 7 


aaret veny Å 


— 
ATEN 





Jinpk 
ge 


Betkeg fl Me Hametpæærsøene Atrer fa 


Oh aapebead 


Brevets tekst: 
Kolozsvår 29" Sept. 1909. 
Hungary. 


Rev. Dear Sir, [dvs. unitarpresten Herman Haugerud i Oslo] 


I read with great pleasure your letter, in which you told me that 
you would readily accept the 1,000 crowns, offered from the 
part of the Hungarian Unitarian Churches for the expenses of 
erecting a new Unitarian chapel in Christiania. I forward to 
day this sum by a bank at Kolozsvår to you, whose address I 
handed over to it. I hope, the money will reach you safely very 
soon. May it serve for a tie of that brotherly feeling, that 
comnects us to you and undoubtedly you to us, and which tie 
has been kept up between our English and American brethren 
for many years now in regards to the cause of our common aim 

and endeavour in spreading by Unitarianism brighter and 
more liberal religious ideas. 


With kindest regards I am 
Yours very truly 
Joseph Ferencz 


bishop of the Hungarian Unitarian Churches. 


Brevet er i privat eie hos oversetteren av denne katekismen. 


Fa 

INTERNETT 


Siden internett er i rask utvikling og hjemmesider legges ned og 
endres meget raskt, tas det forbehold om at sidene det vises til neden- 
for, fortsatt er i drift og relevante for den som søker mer informasjon 
om unitarismen. Alle sidene var i drift 2007. 


Den ungarske unitarkirke http.//unitarius.hu (sider på ungarsk og 
engelsk). 


Unitarforbundet Bét Dåvid (Den norske unitarkirke) 
http://unitarforbundet.org (sider på norsk og engelsk). 


Norsk unitarisme http://unitarisme.heidelberg.no (sider på norsk og 
engelsk) 

